| Bicontos |
| --- |
|  |
| Clasificación científica |
| 

|  |  |
| --- | --- |
| Dominio: | Eukarya |
| (sen clasif.) | **Bikonta** |

 |
| Supergrupos |
| Apusozoa (?)
Cabozoa
   Rhizaria
   Excavata
Corticata
   Archaeplastida (= Primoplantae)
   Chromalveolata
         ( Chromista + Alveolata) |

Os **bicontos** ou ***Bikonta*** son organismos eucariotas formados por células con dous flaxelos desenvolvidos segundo un proceso único. É un dos dous grandes clados dos eucariotas; o outro son os Unikonta. Outro trazo compartido polos Bikonta é a fusión de dous xenes de encimas nun só xene, que son os xenes para a timidilato sintase (TS) e a dihidrofolato redutase (DHFR), que codifican unha soa proteína con dúas funcións (Cavalier-Smith, 2006). Estes xenes tradúcense por separado nos Unikonta.

Algunhas investigacións suxiren que un Unikonta (unha célula eucariota cun só flaxelo) foi o antepasado de Opisthokonta e Amoebozoa, entanto que un Bikonta o foi de Archaeplastida, Excavata, Rhizaria, e Chromalveolata (que inclúe Chromista e Alveolata). Cavalier-Smith suxeriu que os Apusozoa, que tipicamente son considerados *incertae sedis* (de clasificación insegura), son, de feito, Bikonta.

As relacións entre os Bikonta non están aínda claras. Cavalier-Smith agrupou os Excavata e Rhizaria no grupo Cabozoa e os Archaeplastida e Chromalveolata no grupo Corticata, pero outros estudos suxeriron que os Rhizaria e Chromalveolata forman un clado.

A seguiente árbore filoxenética mostra as relacións entre os principais grupos de Eukarya de acordo coas ideas de Cavalier-Smith.


|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| Eukarya [A]  | 

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|  [B] [C] **Bikonta**  | 

|  |  |
| --- | --- |
| ? | Apusozoa |
|   |
|  [E] Corticata  | 

|  |  |
| --- | --- |
|  <font color="#008800">[I]  | Archaeplastida |
|   |
|  <font color="#008800">[J] Chromalveolata  | 

|  |  |
| --- | --- |
|  [M]  | Chromista |
|   |
|   | Alveolata |
|   |

 |
|   |

 |
|   |
|  <font color="#008800">[F] Cabozoa  | 

|  |  |
| --- | --- |
|  [K]  | Rhizaria |
|   |
|  [L]  | Excavata |
|   |

 |
|   |

 |
|   |
|  [D] Unikonta  | 

|  |  |
| --- | --- |
|   | Amoebozoa |
|   |
|  [G] [H]  | Opisthokonta |
|   |

 |
|   |

 |
|   |

*Lenda:* [A] Eukarya ancestral heterótrofo uniflaxelado e unicentriolar; mitocondrias con cristas tubulares. [B] Biflaxelado ancestral. [C] Fusión de xenes DHFR-TS. [D] Fusión tripla de xenes da biosíntese da pirimidina. [E] Alvéolos corticais. [F] Adquisición de cloroplastos por endosimbiose secundaria cunha alga verde (clasificadas dentro de Viridiplantae). [G] Flaxelo posterior e mitocondrias con cristas planas. [H] Inserción de EF1-alfa. [I] Aparición dos cloroplastos por endosimbiose primaria cunha cianobacteria. [J] Adquisición de cloroplastos por endosimbiose secundaria cunha alga vermella (Rhodophyta). [K] Inserción de poliubiquitina. [L] Suco de alimentación ventral. [M] Pelos tubulares en flaxelos, e plastos dentro do retículo endoplasmático rugoso.

Notas
-----

1. ↑  Burki F, Pawlowski J (October 2006). "Monophyly of Rhizaria and multigene phylogeny of unicellular bikonts". Mol. Biol. Evol. 23 (10): 1922–30. DOI:10.1093/molbev/msl055. PMID 16829542. .
2. ↑  Burki F, Shalchian-Tabrizi K, Minge M, Skjæveland Å, Nikolaev SI; et al. (2007). Butler, Geraldine, ed. "Phylogenomics Reshuffles the Eukaryotic Supergroups". *PLoS ONE* **2** (8: e790): e790. PMC 1949142. PMID 17726520. doi:10.1371/journal.pone.0000790.
3. ↑  Thomas Cavalier-Smith (2006). "Protist phylogeny and the high-level classification of Protozoa". *European Journal of Protistology* **39** (4): 338–348.
4. ↑  Alexandra Stechmann and Thomas Cavalier-Smith (2003). "The root of the eukaryote tree pinpointed". *Current Biology* **13** (17). PMID 12956967.

|  |  |
| --- | --- |
| Control de autoridades | 
* Wd: Q860203
* MAG: 2779931233

 |

|  |  |
| --- | --- |
| Identificadores taxonómicos | 
* BioLib: 322923

 |